Title: Anexa nr
Author: System Administrator
Last saved by: User
Company: TACIS CCJ

Anexa nr.2 
la Regulamentul privind
raportarea datoriei sectorului public

| RAPORT TRIMESTRIAL PRIVIND  DEBURSĂRILE ŞI DESERVIREA DATORIEI * | |
| | | 1. Data raportului: ____________
2. Beneficiarul: _______________________ | 3. Perioada raportată:_____________________
4. Numărul împrumutului  ___________ 5. Tranşa: _________ | 6. Creditor:______________________________
7. Data-limită a debursării _________________________ | 8. Extinderea datei limite a debursării _______
9. Valuta împrumutului ___________________________ | 10. Suma contractului ________________________
11. Majorarea sumei împrumutului** _______________ | 12. Data majorării împrumutului ____________
13. Anularea sumei împrumutului** ________________ | 14. Data anulării __________________________
15. Debursările efectuate la sfîrşitul trimestrului precedent**: ______________________________________
16. Soldul datoriei la data raportării** _______________ |
17. DEBURSĂRILE EFECTUATE ÎN TRIMESTRUL RAPORTAT (în valuta tranşei): |
Data | Tipul debursării | Valuta | Suma | Soldul nedebursat
| Total | | |
18. PROGNOZA DEBURSĂRII PÎNĂ LA FINELE ÎMPRUMUTULUI (în valuta tranşei):
Luna/Anul | Tipul debursării | Valuta | Suma | Soldul nedebursat
| Total | | |

19. DATE PRIVIND DESERVIREA ÎN TRIMESTRUL RAPORTAT, inclusiv:
19.1 Date privind suma principală**: | |
| Nr. d/o | Data | Indicii | Suma
| 19.1.1 | | Suma principală scadentă |
| 19.1.2 | | Suma principală achitată |
| 19.1.3 | | Suma principală reeşalonată |
| 19.1.4 | | Suma principală arierată |
19.2. Date privind dobînda**: | |
| 19.2.1 | | Dobînda scadentă |
| 19.2.2 | | Dobînda achitată |
| 19.2.3 | | Dobînda reeşalonată |
| 19.2.4 | | Dobînda arierată |
19.3. Date privind comisionul şi alte plăţi**: |
| 19.3.1 | | Comision şi alte plăţi scadente |
| 19.3.2 | | Comision şi alte plăţi achitate |
| 19.3.3 | | Comision şi alte plăţi reeşalonate |
| 19.3.4 | | Comision şi alte plăţi arierate |
19.4. Date privind penalitatea**: | |
| 19.4.1 | | Penalitate achitată |
| 19.4.2 | | Penalitate arierată |

________________________ | | ____________________________________
| ^Semnătura ^raportorului | | ^Semnătura  ^şefului  ^întreprinderii

L.Ş.
* Pentru fiecare împrumut  se completează cîte o formă separată
** În valuta împrumutului                                                                                                                        

INSTRUCŢIUNE
PENTRU COMPLETAREA RAPORTULUI TRIMESTRIAL
RIVIND DEBURSĂRILE ŞI DESERVIREA DATORIEI
Raportul trimestrial privind debursările şi deservirea datoriei conţine 19 puncte, care urmează a fi completate conform următoarelor principii:
1. Data raportului: Data completării raportului de către agentul economic.
2. Agentul economic: Denumirea unităţii care va completa raportul.
3. Perioada raportată: Trimestrul pentru care sînt raportate totalitatea tranzacţiilor pentru împrumutul contractat. Pentru fiecare trimestru şi fiecare împrumut trebuie îndeplinită o formă separată.
4. Numărul împrumutului: Numărul împrumutului atribuit de către creditor.
5. Tranşa: Se referă la fiecare subîmprumut în cazul în care fiecare împrumut conţine cîteva subîmprumuturi. Pentru fiecare tranşă trebuie completat şi prezentat cîte un raport separat.
6. Creditorul: Denumirea unităţii creditoare care acordă împrumutul.
7. Data-limită a debursării: Ultima zi a efectuării debursării stabilite conform contractului original de împrumut semnat.
8. Extinderea datei-limite a debursării: Data nouă a efectuării debursărilor (care modifică data-limită a debursării indicată în contractul de împrumut), după cum s-a convenit iniţial cu creditorul, conform unui contract semnat adiţional.
9. Moneda împrumutului: Moneda sau unitatea de cont în care a fost acordat împrumutul conform contractului de împrumut. În cazul în care debursările se efectuează în altă valută decît cea în care a fost acordat împrumutul şi urmează a fi rambursate în aceeaşi valută, se prezintă rapoarte pentru fiecare valută a sumei debursate. Suma nedebursată a împrumutului va fi reflectată într-o formă separată în moneda împrumutului.
10. Suma originală a împrumutului: Suma indicată în contractul de împrumut în calitate de sumă totală, care poate fi primită de la creditor.
11. Majorarea sumei împrumutului: Suma cu care se majorează suma originală a împrumutului şi care reflectă condiţiile stabilite în contractul de împrumut iniţial.
12. Data majorării împrumutului: Data convenită oficial prin acord sau scrisoare adiţională pentru, majorarea împrumutului. Acestea se referă la suma majorării specificată la punctul 11 al prezentei Instrucţiuni.
13. Anularea/reducerea sumei împrumutului: Reducerea sumei împrumutului convenite între creditor şi debitor în cazul în care lipseşte intenţia utilizării fondurilor împrumutului în mărimea în care a fost redus împrumutul.
14. Data anulării: Data cînd anularea/reducerea specificată la punctul 13 al prezentei Instrucţiuni a fost convenită prin semnarea documentului adiţional.
15. Debursările efectuate la finele trimestrului precedent: Suma totală a împrumutului primit de la prima pînă la ultima debursare, inclusiv pînă la finele trimestrului raportat.
16.  Soldul datoriei la data raportării: Suma debursărilor efectuate la finele trimestrului de raportare minus rambursările sumei principale la finele trimestrului de raportare plus arieratele pe dobîndă, comisioane, alte plăţi şi penalităţi, dacă acestea există.
17. Debursările efectuate în trimestrul raportat (în moneda tranşei): Totalitatea debursărilor care au fost efectuate în trimestrul raportat. Acest segment al raportului poate fi, de asemenea, utilizat pentru debursarea fondurilor în alte valute decît moneda împrumutului şi recalcularea debursării în moneda împrumutului se va efectua la cursul oficial al leului moldovenesc la data efectuării operaţiunii. Punctele din tabel conţin  următoarele:
a. Data: Data efectuării debursării conform evidenţei creditorului.
b) Tipul debursării: „Urmează a fi selectată una dintre următoarele opţiuni:
• Mijloace băneşti: În cazul în care fondurile urmează a fi utilizate pentru finanţarea bugetului.
• Servicii: În cazul în care fondurile împrumutului urmează a fi utilizate pentru achitarea serviciilor sau cînd valoarea serviciilor prestate se înregistrează în calitate de debursare a împrumutului la o dată anumită.
• Bunuri: În cazul în care fondurile împrumutului urmează a fi utilizate pentru achitarea bunurilor sau echipamentului care urmează a fi primit de la debitor. De asemenea, valoarea bunurilor, în cazul în care acestea sînt primite direct ca parte a împrumutului.
În primul caz, data debursării este data achitării bunurilor direct din contul creditorului - din fondurile împrumutului. În al doilea caz, aceasta este de obicei stipulată în acord. 
c. Moneda împrumutului: Aceasta este moneda sau unitatea de cont a împrumutului. În cazul în care pentru debursare şi rambursare urmează a fi utilizate alte valute decît cea din contractul de împrumut, se are în vedere moneda debursării.
d. Suma împrumutului: Aceasta este suma debursată la data indicată în prima coloană a tabelului, după cum este specificat la litera a. de mai sus.
e. Soldul nedebursat: Suma disponibilă încă pentru debursare din împrumutul original după adăugarea la suma originală a împrumutului (punctul 10) a sumei majorării împrumutului (după caz, punctul 11), minus suma anulării împrumutului (după caz, punctul 13), precum şi debursările efectuate pînă la finele trimestrului (punctul 15 al prezentei Instrucţiuni) şi fiecare debursare efectuată în trimestrul raportat.
f. Total: Acesta se referă la totalul sumei din coloana “Suma”, care reprezintă totalul debursărilor raportate.
18. Prognoza debursărilor pînă la scadenţa împrumutului (în moneda tranşei): Lista debursărilor scontate ale soldului nedebursat înregistrat în ultima linie a coloanei “Soldul nedebursat” din tabelul de mai sus (punctul 17), care cuprinde debursarea totală a împrumutului. Acest tabel trebuie actualizat de fiecare dată cînd au loc ajustări ale debursărilor scontate, chiar dacă nu există debursări reale. Punctele din acest tabel conţin următoarele specificări:
a. Luna/anul: Indicarea lunii şi a anului pentru care se preconizează debursarea.
b. Tipul debursării: Aceleaşi noţiuni care sînt prevăzute la punctul 17 lit.b.
c. Moneda împrumutului: Aceleaşi concepte care sînt prevăzute la punctul 17 lit.c.
d. Suma împrumutului: Se referă la suma debursării preconizată în fiecare rînd al lunii / anului raportat.
e. Soldul nedebursat: Aceleaşi concepte care sînt prevăzute la punctul 17 lit.e.
f. Total: Aceleaşi concepte care sînt prevăzute la punctul 17 lit.f din prezenta Instrucţiune, adică soldul nedebursat total.
19. Date privind deservirea datoriei, inclusiv:
19.1  Date privind suma principală: Se referă la informaţia totalizatoare despre suma de bază a împrumutului, şi anume:
19.1.1 Suma principală scadentă: Suma principală, al cărei termen de plată a fost pînă la data raportării. Suma se va reflecta în moneda împrumutului.
19.1.2 Suma principală achitată: Suma principală scadentă şi plătită pînă la data raportării. Suma se va reflecta în moneda împrumutului.
19.1.3 Suma principală reeşalonată: Suma principală scadentă şi restructurată, conform unui acord semnat adiţional, dacă acesta există. Suma se va reflecta în moneda împrumutului.
19.1.4 Suma principală arierată: Suma principală scadentă şi neachitată pînă la data raportării, dacă acesta există. Suma se va reflecta în moneda împrumutului.
19.2  Date privind dobînda: Se referă la informaţia totalizatoare despre suma dobînzii şi anume:
19.2.1 Dobînda scadentă: Suma dobînzii, a cărei termen de plată a fost pînă la data raportării. Suma se va reflecta în moneda împrumutului.
19.2.2 Dobînda achitată: Suma dobînzii scadentă şi plătită pînă la data raportării. Suma se va reflecta în moneda împrumutului.
19.2.3 Dobînda reeşalonată: Suma dobînzii scadentă şi restructurată, conform unui acord semnat adiţional, dacă aceasta există. Suma se va reflecta în moneda împrumutului.
19.2.4 Dobînda arierată: Suma dobînzii scadentă şi neachitată pînă la data raportării, dacă aceasta există. Suma se va reflecta în moneda împrumutului.
19.3 Date privind comisionul şi alte plăţi: Se referă la informaţia totalizatoare despre suma  comisionului şi altor taxe şi anume:
19.3.1 Comision şi alte plăţi scadente: Suma comisionului şi altor plăți, ale căror termene de plată au fost pînă la data raportării. Suma se va reflecta în moneda împrumutului.
19.3.2 Comision şi alte plăţi achitate: Suma comisionului şi altor plăți scadente şi plătite pînă la data raportării. Suma se va reflecta în moneda împrumutului.
19.3.3 Comision şi alte plăţi reeşalonate: Suma comisionului şi altor plăți, scadente şi  restructurate, conform unui acord semnat, dacă acesta există. Suma se va reflecta în moneda împrumutului.
19.3.4 Comision şi alte plăţi arierate: Suma comisionului şi altor plăți, scadente şi neachitate pînă la data raportării, dacă acestea există. Suma se va reflecta în moneda împrumutului.
19.4 Date privind penalitatea: Se referă la informaţia totalizatoare despre suma penalităţii, la data raportării, şi anume:
19.4.1 Penalitatea achitată: Suma penalităţii scadente şi plătite pînă la data raportării. Suma se va reflecta în moneda împrumutului.
19.4.2 Penalitatea arierată: Suma penalităţii scadente şi neachitate, pînă la data raportării, dacă aceasta există. Suma se va reflecta în moneda împrumutului.
NOTE: 
I. Înainte de a prezenta raportul, persoanele responsabile trebuie să se asigure că formula de mai jos este veridică:
i. Suma originală a împrumutului (punctul 10) plus (+) suma majorării împrumutului (punctul 11) minus (-) suma anulării împrumutului (punctul 13) este egală cu (=) debursările efectuate pînă la finele trimestrului (punctul 15) plus (+) totalul debursărilor efectuate în timpul trimestrului raportat (punctul 17) plus (+) totalul debursărilor planificate pînă la finele împrumutului (punctul 18 din prezenta Instrucţiune).
ii. Dacă ecuaţia de mai sus nu este veridică, trebuie verificate şi corectate datele din raport înainte de prezentarea acestuia Ministerul Finanţelor.
II. În cazul în care pe parcursul unui trimestru nu a fost efectuată nici o debursare, raportul urmează a fi prezentat cu înregistrare “ În acest trimestru nu au fost efectuate debursări”.
III. Prima raportare, înainte de orice debursare a împrumutului, urmează a fi efectuată de către agentul economic sau unitatea creditoare timp de 30 zile după ce creditul a fost declarat efectiv. În aceste cazuri, raportarea se va referi doar la prognoza debursărilor pînă la valorificarea împrumutului (punctul 18 din prezenta Instrucţiune).
Prezentul raport, semnat de către persoana responsabilă de întocmirea raportului şi conducătorul entităţii, urmează a fi prezentat Ministerului Finanţelor. În acelaşi timp, raportul urmează să conţină ştampila aplicată a entităţii raportoare.